Jelasin soal Perang Penuai  dalam bahasa melayu dong

Perang Penuai (Guerra dels Segadors) berlaku di sebahagian besar Kerajaan Catalonia antara tahun 1640 dan 1659.

Konflik ini tercetus oleh rasa tidak puas hati dan ketakutan dalam kalangan warga Catalonia mengenai kehadiran tentera Castilla di kawasan tersebut sewaktu peperangan yang berlaku antara Kerajaan-Kerajaan Perancis dan Sepanyol dalam Perang Tiga Puluh Tahun. Gaspar de Guzmán dari Olivares, bendahara  Raja Felipe IV, telah mencuba mengagihkan beban ekonomi dan ketenteraan tanggungan Empayar Sepanyol yang sebelum ini hanya disokong Kerajaan Castile. Namun dasar pembahagian kerahan tentera yang diusulkan beliau (Unión de Armas) mencetuskan kemarahan dan tunjuk perasaan di seluruh pelosok Sepanyol. Catalonia merupakan tempat paling sengit berlaku konflik ini apabila rakyatnya membalas dendam akibat pembunuhan seorang penuai gandum yang membawa kepada kematian wizurai negeri tersebut, Dalmau de Queralt, Bupati Santa Coloma, yang penuh misteri bermula sekitar Jun 1640.

Ia membawa kepada Perjanjian Pyrene (1659), yang menyerahkan Daerah Roussillon dan bahagian utara Daerah Cerdanya kepada Perancis (Cerdagne) lalu membahagikan wilayah Kerajaan Catalonia dan Mahkota Aragon, seterusnya mengundurkan sempadan Sepanyol ke Pergunungan Pyrene.